Ova 60,000 pipol long Port Vila mo Luganville
Populasen blong Port Vila mo Luganville town hemi 66,753 pipol.
Hemia i folem latest ripot blong 2020 nasonal senses we Vanuatu National Statistic Ofis.
Ripot long Vanuatu National Statistic Ofis i soem se namba ia 66,753 pipol i ko antap long 2020 ia nomo.
Long 2016 Mini senses populasen blong tufala town ia hemi 57,195.
Vanuatu National Statistic Ofis i talem se long taem period blong fo yia, i kat wan inkris long 9,558 pipol i muv i ko long Port Vila mo Luganville.
Long niu populesen blong Port Vila taon hemi 49,034 pipol mo long Luganville i kat 17,719 pipol long hem.
Niu total namba blong ol man long Luganville mo Port Vila hemi kasem 33,606 pipol.
Long Port Vila nomo i kasem 24,614 mo long Luganville hemi 8,965 namba blong ol man.
Namba blong ol woman long town hemia 33,147 pipol.
Port Vila hem wan 24,393 mo long Luganville i kasem 8,754 woman.
2020 National Population mo Housing Census i rikodem 300,019 total populesen mo hemi namba faev senses long populasen blong Vanuatu.
lmo_Latn lmo_Latn tpi_Latn tpi_Latn zsm_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn